**Réseau Sentinelles** (Sentinelles-verkosto) on 1 260 vapaaehtoisen Ranskan Euroopassa sijaitsevilla alueilla työskentelevän yleislääkärin muodostama verkosto (2 % kaikista ammatinharjoittajista tällä alueella). Jokainen jäsenlääkäri tunnetaan "Sentinelles-lääkärinä". Marraskuussa 1984 professori Alain-Jacques Valleron aloitteesta perustettua verkostoa pitää yllä l’Unité mixte de recherche en Santé Inserm – Université Pierre et Marie Curie (tutkimuskeskus). Verkoston tavoite on tarjota 14 kliinisen terveysindikaattorin seurantaa.

14 terveysindikaattorin jatkuva seuranta
----------------------------------------

Tämä kansallinen valvontasysteemi mahdollistaa toimintaan osallistuvien lääkärien keräämän reaaliaikaisen epidemiologisen datan vastaanoton, analysoinnin, edelleen jakamisen ja tutkittavana olevien sairauksien ennaltaehkäisyn. Verkosto toimii yhteistyössä Terveydenvalvontainstituutin (Institut de Veille Sanitaire, InVS) kanssa.

11 infektioindikaattoria vastaavat 14 seurattua sairautta

* influenssa vuodesta 1984 lähtien
* akuutti ripuli (maha-suolitulehdus) vuodesta 1990 lähtien
* tuhkarokko vuodesta 1984 lähtien
* sikotauti vuodesta 1985 lähtien
* vesirokko vuodesta 1990 lähtien
* vyöruusu vuodesta 2004 lähtien
* miesten virtsaputkentulehdus vuodesta 1984 lähtien
* hepatiitti A, B ja C vuodesta 2000 lähtien

  
kuten myös seuraavat kolme ei-infektioivat indikaattorit

* astma vuodesta 2002 lähtien
* itsemurhayritykset vuodesta 1999 lähtien
* sairaalahoitoon turvautuminen vuodesta 1997 lähtien

  
Flunssan, maha-suolitulehduksen ja vesirokon osalta seuranta mahdollistaa sairauksien löytämisen, varhaisen varoittamisen ja kansallisten ja alueellisten epidemioiden saapumisen ennustamisen.

Sairaustiedot, joista potilaiden henkilötiedot on poistettu, Sentinelles-lääkärit siirtävät internetiin (Paikkatietojärjestelmät: saadut tiedot kerryttävät tietokantaa, joka toimii maantieteellisenä informaatiosysteeminä. Viikoittain julkaistava tiedote, Sentiweb-Hebdo, julkaistaan joka tiistai "Sentinelles-verkoston" internetsivuilla ja jaetaan sähköpostin välityksellä yli 4 000 tilaajalle sekä suurille ranskalaisille medioille. Niin sanottu vuosiraportti perustuu vuoden aikana kerättyihin tietoihin. Vuosiraportti on Sentinelles-verkoston internetsivuilla kohdassa "dokumentit/vuosiraportit" ("documentation/bilans annuels")).

Sentinelles-verkosto tekee yhteistyötä Maailman terveysjärjestön (WHO) kanssa ja on vastuussa infektiosairauksien elektronisesta valvonnasta.

Tieteellinen tutkimus
---------------------

Sentinelles-verkoston keräämien tietojen avulla voidaan kehittää:

* havaitsemis- ja varoitusmalleja perustuen metodiin, jota kutsutaan "Serflingin käärmeeksi"
* epidemioiden ennustemalleja eri kokoisille maantieteellisille alueille (analogioiden metodit)

Lähteet
-------

1. ↑  Costagliola, D & Flahault, A & Galinec, D & Garnerin, P & Menares, J & Valleron, A J: A routine tool for detection and assessment of epidemics of influenza-like syndromes in France.  *American Journal of Public Health*, 1991, nro 81, s. 97–99. PubMed:1983924. Artikkelin verkkoversio. Viitattu 16.8.2018.
2. ↑  Prediction of the Spread of Influenza Epidemics by the Method of Analogues.  *American Journal of Epidemiology*, 15.11.2003, 158. vsk, nro 10, s. 996–1006. doi:10.1093/aje/kwg239. Artikkelin verkkoversio. Viitattu 16.8.2018.

Aiheesta muualla
----------------

* Réseau Sentinelles (Arkistoitu – Internet Archive) (ranskaksi) (englanniksi)
* WHO (englanniksi)
* Centers for Disease Control and Prevention (englanniksi)
* Center of Eurosurveillance of Transmissible Diseases (englanniksi)